[{"text_idx": "#000002", "text": "Os bydd angen lle ychwanegol ar gyfer HGVs sy\u2019n ceisio croesi Mo\u0302r Iwerddon ym Mhorthladd Caergybi yn sgil Brexit \u2018Dim Bargen\u2019, mae Llywodraeth Cymru wedi datgelu un o\u2019i chynlluniau i fynd i\u2019r afael a\u0302\u2019r broblem yn eu hymateb i AC Ynys Mo\u0302n Rhun ap Iorwerth heddiw."}, {"text_idx": "#000003", "text": "Mae cynlluniau i sicrhau capasiti ychwanegol ar gyfer hyd at 1,000 o HGVS sydd eisiau croesi yng Nghaergybi wedi cael cyhoeddusrwydd ers tro, ond heddiw datgelodd Llywodraeth Cymru pa gamau y byddai\u2019n eu cymryd pe bai angen capasiti pellach, gan amlinellu sut y byddai gwrthlifoedd yn cael eu defnyddio i leddfu traffig sydd ddim a wnelo\u2019r porthladdoedd, i mewn ac allan o\u2019r dref os bydd angen."}, {"text_idx": "#000005", "text": "\u201cRwy\u2019n falch bod paratoadau wedi\u2019u gwneud i sicrhau rhwyddineb taith i gerbydau ar draws yr A55 ar o\u0302l Hydref 31ain ac y bydd gwaith ffordd yn cael ei glirio i sicrhau nad oes unrhyw rwystrau ychwanegol i\u2019r problemau y bydd traffig yn dod ar eu traws ar y ffordd i Gaergybi."}, {"text_idx": "#000006", "text": "\u201cRwyf wedi gofyn i Lywodraeth Cymru heddiw ddatgelu mwy am eu cynlluniau i leihau effaith aflonyddwch ym mhorthladd Caergybi ar draffig lleol yn benodol."}]